《乙未十二月二十四日立丙申春予忝七十》
元代·方回

十岁端平旧丙申，元贞重见丙申春。
几灾几难到今日，诸父诸兄皆古人。
未及悬车官已解，不能负贩子俱贫。
细思多少同庚者，地下先埋富贵身。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。